**ТЕХНИЧЕСКА СПЕЦИФИКАЦИЯ**

**Изпълнение на обществена поръчка с предмет: Извършване на СМР за въвеждане на енергоефективни мерки на сграда- Социален център в изпълнение на проект BG16RFOP001-2.002-0019-С01 „Въвеждане на мерки за енергийна ефективност в сгради- общинска собственост”, финансиран по приоритетна ос 2 на ОП „Региони в растеж“ 2014-2020“**

Изпълнението на заложените в проектното предложение дейности ще допринесе за:

• достигане на нормативно изискваните нива на енергийна ефективност - най-малко клас на енергопотребление „С“ в сградата;

Предвидените по проекта мерки за енергийна ефективност ще се изпълняват въз основа на обследване за енергийна ефективност на сградата и изготвените инвестиционни проекти.

**1.Съществуващо положение на обекта:**

**1.1.Местоположение на обекта:** гр.Свиленград, ул.”Бурденис”№2-4

**1.2.Описание на обекта:**

„Социален център“, гр. Свиленград, е публична общинска собственост. Сградата е построена и въведена в експлоатация за първи път през 1968 година.

Сградата се състои от два свързани по между си корпуса. Основният корпус представлява четириетажно тяло с под към земя и студен вентилируем стоманобетонов покрив. На четвърти етаж са изпълнени частично окачени тавани, без допълнителна топлоизолация. От източна страна на сградата е ситуирана едноетажна постройка, в която е разположено локално котелно. Локалното котелно е неразделна част от сградата, като неговият покрив е плосък топъл от стоманобетонна плоча с хидроизолация, подът е изпълнен като под над земя, а стените – тухлена зидария с двустранно положена варо – пясъчна мазилка. Стените на основното четириетажно тяло също са изпълнени от тухлена зидария – двустранно измазана и без допълнителна топлоизолация. Външните прозорци и врати на сградата са изпълнени от разнородни материали, като частично дограмите са подменени с нови от ПВЦ профил с двоен стъклопакет. Останалите външни врати и прозорци са от: алуминиев профил без прекъснат термомост и двоен стъклопакет, дървена двукатна и еднокатна дограма и стоманени врати.

Покривът на сградата е два типа, студен вентилируем стоманобетонов покрив и плосък топъл стоманобетонов покрив на котелно. По покрива на сградата (четири етажно тяло) се наблюдават зони с наличие на пропуски на дъждовни води.

Сградата представлява социален цантър, за предоставяне на социални услуги, в която се помещават Дирекция „Социално подпомагане” и Дневен център за пълнолетни лица с увреждания – седмична грижа.

 Строежът е Четвърта категория.

2.Основни дейности предвидени за изпълнение, съгласно инвестиционния проект и енергийното обследване

Въвеждане на ЕСМ

***ЕСМ 1 – Подмяна на дограми.***

**Съществуващо състояние**

Външните прозорци и врати на сградата са изпълнени от разнородни материали, като частично дограмите са подменени с нови от ПВЦ профил с двоен стъклопакет. Останалите външни врати и прозорци са от: алуминиев профил без прекъснат термомост и двоен стъклопакет, дървена двукатна и еднокатна дограма и стоманени врати. Състоянието на външните прозорци и врати е добро. Коефициентът на топлопреминаване на външните врати и прозорци е по – висок от нормативно определената стойност в Наредба 7.

**Описание на мярката**

Предвижда се подмяна на външни прозорци с нови от 5 камерен PVC профил с двоен стъклопакет от вътрешно нискоемисионно „К – стъкло”, при обобщен коефициент на топлопреминаване U ≤ 1,40 W/m2K и входни врати с нови от алуминиев профил с прекъснат термомост и двоен стъклопакет от вътрешно нискоемисионно „К – стъкло”, при обобщен коефициент на топлопреминаване U ≤ 1,40 W/m2K.

 **Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 2 – Топлоизолиране на фасадни стени.***

**Съществуващо състояние**

Стените на сградата са изпълнени с тухлена зидария от плътни тухли, двустранно измазани.

**Описание на мярката**

Мярката включва полагане на топлоизолационна система от ЕPS с дебелина 0,100 m по фасадните стени с коеф. на топлопроводност λ=0,035 W/mK. Полагане на топлоизолационен материал от ЕPS с дебелина 3 см около прозорци и врати.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 3 – Топлоизолиране на покриви.***

**Съществуващо състояние**

Основният корпус представлява четириетажно тяло със студен вентилируем стоманобетонов покрив. На четвърти етаж са изпълнени частично окачени тавани, без допълнителна топлоизолация. От източна страна на сградата е ситуирана едноетажна постройка, в която е разположено локално котелно. Локалното котелно е неразделна част от сградата, като неговият покрив е плосък топъл от стоманобетонна плоча с хидроизолация. Необходимо е да бъде изпълнено допълнително топлоизолиране на покривите, като за защита на положената топлинна изолация се монтира и нова хидроизолация по покривите.

**Описание на мярката**

Мярката включва топлоизолиране на двата типа покриви, като по таванската плоча на основният покрив ще се монтира топлоизолационна система от минерална вата с плътност минимум 80 kg / m3 и дебелина 12 см с коеф. на топлопроводност 0,037 W/mK, едностранно каширана с алуминиево фолио, а по покрива на котелното ще се монтира външно топлоизолационна система на база на екструдиран полистирен XPS с дебелина 100 mm с коеф. на топлопроводност λ=0,030 W/mK.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 4 – Газификация на локално котелно, изграждане на ВОИ за етажи 3 и 4 с доставка и монтаж на стенни газови кондензационни котли за всеки от етажите.***

**Съществуващо състояние**

Сградата се отоплява посредством различни енергийни източници. Част от сградата се отоплява от локалното котелно, в което е инсталиран един брой чугунен водогреен котел. Трети и четвърти етаж от сградата се отопляват с локални електрически уреди, а за част от помещенията се ползват за отопление и индивидуални климатизатори. Към момента отоплителните системи в сградата са предпоставка за наличие на неефективно отопление със завишени емисии СО2.

**Описание на мярката**

Планират се следните дейности:

* Доставка и монтаж на дворна мрежа (стоманени тръби, арматура и фитинги) ниско налягане за природен газ;
* Доставка и монтаж на комбинирана (газо - нафтова) горелка на съществуващ водогреен котел с мощност максимум 60 kW и СМР по газификация на локално котелно;
* Доставка и монтаж на два броя стенни газови едноконтурни кондензационни котли с минимална мощност 30,00 kW за отопление на етажи 3 и 4 (проектна ефективност (110 %).;
* Доставка и монтаж на тръбопроводи и фитинги от стабилизиран полипропилен (или ПВЦ с алуминиева вложка) към консуматори за отопление на 3 и 4 етажи;
* Доставка и монтаж на отоплителни тела за етажи 3 и 4 комплектовани с термостатични вентили на вход и секретни вентили на изход;
* Доставка и монтаж на отоплителни тела за санитарни възли (лири за баня) в етажи 3 и 4 комплектовани с термостатични вентили на вход и секретни вентили на изход.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 5 – Изграждане на слънчево - колекторна инсталация за БГВ***

За нуждите на сградата битова гореща вода се осигурява от обемни електрически бойлери. **Описание на мярката**

Планира се доставка и монтаж на слънчево – колекторна инсталация за производство на БГВ. Инсталацията ще бъде проектирана и изпълнена от две паралелно свързани системи, всяка от които ще се състои от:

* Пет броя вакуумно – тръбни слънчеви колектора с площ по 3,00 м2 всеки;
* Комбиниран бойлер (два броя) с една серпантина и обем 750,00 литра с вградени електронагреватели за резарвно захранване при липса на слънцегреене;
* Автоматизиран помпен блок за управление на слънчево – колекторни системи.

Инсталацията ще бъде запълнена с воден разтвор на пропилен – гликол с цел целогодишна експлоатация и предотвратяване на възможностите за замръзване.

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

***ЕСМ 6 – Подмяна на осветителни тела.***

**Съществуващо състояние**

Осветлението в сградата се осъществява посредством разнородни осветителни тела. Наблюдава се наличие на лампи с нажежаема спирала (ЛНС), както и на физически остарели луминесцентни осветителни тела (ЛОТ).

**Описание на мярката**

Планира се подмяна стари луминесцентни осветителни тела и лампи с нажежаема спирала. Всички новомонтирани осветителни тела ще бъдат светодиодни (LED). Изпълнението на мярката следва да се изпълнява съгласно инвестиционния проект и КСС .

**Съпътстващи СМР**

При изпълнение на енергоефективната мярка, като неразделна част от същата трябва да се изпълнят и съпътстващите дейности описани подробно в Доклада за енергийното обследване и КСС.

**Оигуряване на досъпна среда**

Предвидено е осигуряване на достъпна среда по Наредба № 4 от 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания. В проекта се предвижда изграждане на външен асансьор за достъп до всички етажи. При изпълнението на тази мярка се предвижда разрушаването но съществуващите балкони, прорязване на външния тухлен зид за отвор и всички съпътстващи СМР. Достъпът до асансьора е от вън, посредством рампа до входното предверие. Предвидено е обособяване на тоалетни за инвалиди за 3 и 4 ет. в апартаментите, защото са с по-големи бани, по една на етаж, както и ремонт и оборудване.

Предвидените СМР, да се изпълняват съгласно инвестиционния проект и КСС .

**2.2. Част Енергийна ефективност:**

За сградата е извършено енергийно обследване , като мерките предвидени в обследването са заложени в инвестиционния проект .

**2.3. Част Електро:**

В проекта са предвидени да се изпълнят следните видове дейности:

* Подмяна на съществуващите осветителни тела с енергоспестяващи;
* Изграждане на мълниезащитна инсталация;

Предвидените СМР, да се изпълняват съгласно инвестиционния проект по част Електрическа и КСС .

**2.5. Част Пожарна безопасност:**

Дейностите по част „Пожарна безопасност” да бъдат изпълнени съгласно изготвения и одобрен технически проект за обекта и КСС.

**2.6. Част План за безопасност и здраве:**

Изпълнителите следва стриктно са спазват насоките дадени в:

 -Проекта за безопасност и здраве.

 -Наредба №2 от 22.03.2004г. за минималните изисквания за здравословни и безопасни условия на труд при извършване на строителни и монтажни работи.

**Мероприятия за опазване и възпроизводство на околната среда**

За да не се нарушава равновесието в околната среда да се предприемат мерки за опазването й. При извършване на СМР на строителната площадка няма дейности, които замърсяват околната среда над обичайните норми. Предвидено е отделно място за поставяне и складиране на строителните разтвори, същите да се превозват внимателно с недопускане на разливи по улици и пътища.Да се следи за чистотата на превозните средства и при нужда да се измиват на входа-изхода на строителната площадка, с цел недопускане замърсяване на околните улици. За да се намали замърсяването с прах, строителната площадка периодично да се почиства и освежава. При превоза им кошовете на самосвалите (контейнерите) да се закриват с мрежи, за да се предотврати изпадане и разпиляване на отпадъци.

Изисквания към изпълнението:

Изпълнителят носи пълна отговорност за реализираните видове строително-монтажни работи до изтичане на гаранционните срокове за изпълнени строителни и монтажни работи на обекта. Всички дейности, предмет на настоящата обществена поръчка, следва да бъдат с високо качество и в съответствие с проекта и с изискванията на нормативните документи.

Предвидените строително-монтажни работи се извършват съгласно изискванията на ЗУТ, подзаконовата нормативна уредба и одобрения инвестиционен проект, респективно следва да се изпълняват и да се поддържат в съответствие с изискванията на нормативните актове и настоящата техническата спецификация.

Строежите се проектират, изпълняват и поддържат в съответствие с основните изисквания към строежите, определени в Приложение І на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ, L 88/5 от 4 април 2011 г.), за:

1. механично съпротивление и устойчивост;

2. безопасност в случай на пожар;

3. хигиена, здраве и околна среда;

4. достъпност и безопасност при експлоатация;

5. защита от шум;

6. икономия на енергия и топлосъхранение;

7. устойчиво използване на природните ресурси.

Строежите се проектират, изпълняват и поддържат в съответствие с изискванията на нормативните актове за:

1. опазване на защитените зони, на защитените територии и на другите защитени обекти и на недвижимите културни ценности;

2. инженерно-техническите правила за защита при бедствия и аварии;

3. физическа защита на строежите.

В строежите се влагат само строителни продукти, които осигуряват изпълнението на основните изисквания към строежите по чл. 169, ал. 1 от ЗУТ и отговарят на изискванията, определени със Закона за техническите изисквания към продуктите, и с наредбата по чл. 9, ал. 2, т. 5 от същия закон.

Всички обстоятелства, свързани със строежа, като предаване и приемане на строителната площадка, строителни и монтажни работи, подлежащи на закриване, междинни и заключителни актове за приемане и предаване на строителни и монтажни работи и други, се документират от представителите на страните по сключените договори.

При отказ или при неявяване да се състави съвместен акт заинтересуваната страна отправя писмена покана до другата или другите страни за съставяне на акта. Ако представител на поканената страна не се яви до 24 часа след определения в поканата срок, страната се замества от органа, издал разрешението за строеж, или от упълномощено от него длъжностно лице.

Всички предписания, свързани с изпълнението на строежа, издадени от оправомощените за това лица и специализираните контролни органи, се вписват в заповедната книга на строежа, която се съхранява на строежа.

Изпълнителят е длъжен да осигурява и поддържа цялостно наблюдение на обекта, с което поема пълна отговорност за състоянието му и съответните наличности, до приемане на обекта от Възложителя.

Обектът да бъде изпълнен в завършен вид с готовност за въвеждане в експлоатация, като качеството на извършваните СМР, да бъде в съответствие с всички действащи нормативни изисквания.

**Гаранционен срок** – Възложителят определя гаранционен срок за изпълнените СМР на обекта- 5/пет години/, съгласно Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Гаранционният срок започва да тече от деня на въвеждането на строителния обект в експлоатация (издаване на разрешение за ползване или удостоверение за въвеждане в експлоатация).

Некачествено свършените работи и некачествените материали и изделия по време на гаранционните срокове ще се коригират и заменят за сметка на Изпълнителя. Изпълнителят е задължен да влага в строежа само строителни продукти, които осигуряват изпълнението на съществените изисквания към строежите и отговарят на техническите изисквания и спецификации. За доставеното и монтирано оборудване изпълнителят е длъжен да предостави гаранционни карти с посочена фабрична гаранция от производителя.

При изпълнение на СМР следва да се спазват изискванията за минималните изисквания за здравословни и безопасни условия на труд при извършване на СМР, Закон за устройство на територията и подзаконовите нормативни актове към него. Строежът следва да се изпълнява в съответствие с изискванията на нормативните актове и съществените изисквания за хигиена, опазване на здравето и живота на хората и опазване на околната среда.

**3. Изисквания към строително-монтажните работи**

Необходимите за цялостното изпълнение на СМР инструментариум, като механизация, инструменти материали , работна ръка следва да бъдат осигурени от Изпълнителя. Всички материали, които ще бъдат вложени трябва да са придружени със съответните сертификати за произход и качество, инструкция за употреба и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

Изпълнителят отговаря за изпълнението на СМР в съответствие с документацията за участие в обществената поръчка, основните изисквания за този вид СМР, нормите за извършване на СМР и мерките за безопасност при работа на строителната площадка.

 Изпълнителят трябва да вземе всички мерки, за да осигури безопасността на извършваните от него СМР, съгласно законодателството на РБ и да носи пълната отговорност при евентуални злополуки.

Строително–монтажните работи се отчитат периодично след извършването им и подписване на Протокол за извършени СМР/ протокол обр. №19/.

**4. Изисквания към участниците**

 Участникът, в случай че бъде избран за изпълнител, се задължава да изпълни строително-монтажни работи по видове и обем, съгласно настоящата техническа спецификация, техническите проекти и документацията за участие в обществената поръчка.

 Изпълнението на строително-монтажните работи трябва да бъде съгласно изискванията на Правила и норми за извършване и приемане на СМР (ПИПСМР) и всички действащи към момента закони, подзаконови нормативни актове, наредби, правила, норми и нормативи за изпълнение на строителство.

 **5. Изисквания относно осигуряване на безопасни и здравословни условия на труд. План за безопасност и здраве**

Работите ще се извършват при изключително строго съблюдаване на техниката на безопасност и охрана на труда съгласно План за безопасност и здраве, както и всички изисквания по НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.; попр., бр. 98 от 2004 г.)

 Преди започване на строително-монтажните работи, изпълнителят е длъжен да съгласува технологията на работа с органите по безопасност на труда. Всички работни места да бъдат обезопасени със съответните оградения, предпазни устройства и приспособления.

Не се разрешава на лица под 18 години да изпълняват строително-монтажни работи на височина над 5 м., посредством временни монтажни приспособления и непосредствено на елементи от конструкцията .

 **6. Нормативни актове в строителството**

Закон за устройство на територията;

Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

Наредба № 3 от 31.07.2003 г. за съставяне на актове и протоколи по време на строителството;

Наредба за условията и реда за задължително застраховане в проектирането и строителството;

Закон за техническите изисквания към продуктите;

Закон за здравословни и безопасни условия на труд;

Закон за управление на отпадъците;

Наредба №2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;

Наредба № РД-07/8 от 20.12. 2008 г. за минималните изисквания за знаци и сигнали за безопасност и/или здраве при работа;

Наредба №6 от 25.05.2004г. за осигуряване на здравословни и безопасни условия на труд при механично обработване на дървесина;

Наредба за строително-технически правила и норми за осигуряване на безопасност при пожар.

Наредба за съществените изисквания към строежите и оценяване съответствието на строителните продукти;

**ВАЖНО !!!**

В изпълнение на разпоредбата на чл. 48 ал.2 от ЗОП да се счита добавено "или еквивалент" навсякъде, където в документацията по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.

Ако някъде в проектa или документацията за участие има посочен: конкретен модел, търговска марка, тип, патент, произход, производство или др., възложителя на основание чл.50 ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.

Всички строителните материали трябва да отговарят на изискванията на действащите Български държавни стандарти, на изискванията на инвестиционните проекти, БДС, EN или еквивалентни, ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.

Изготвил:…..............